
TECHNINĖ SPECIFIKACIJA
ŠILUMOS ENERGIJA

1. BENDROSIOS NUOSTATOS

1.1. Perkančioji organizacija – Pagėgių savivaldybės meno ir sporto mokykla; pirkimą atlieka centrinė perkančioji organizacija – Pagėgių savivaldybės administracija. Viešojo pirkimo – pardavimo sutartį pasirašys  perkančioji organizacija.
1.2. Pirkimo objektas –šilumos energija mokslo paskirties pastate (baseinas), Vilniaus g. 48, Pagėgiai (toliau – Prekės). Prekes sudaro – šilumos energijos tiekimas (kartu su kūrenimo paslauga ir granulių įsigijimu) . 
	Baseino pastato plotas
	601,69 m2

	Aukštų skaičius
	2

	Katilas 
	1 vnt. Kostrzewa Platinum Bio Spin 330 kW galios

	Preliminarus energijos kiekis
	311448 kWh/metus, gali didėti iki 15 proc.

	Kuro rūšis
	Medžio granulės


1.3. Katilinės patalpų ir įrangos būklę tiekėjas turi įsivertinti pats, atvykęs į vietą, iš anksto sutartu su įstaiga laiku.
1.4. Šildymas trunka 10 mėnesių, nepriklausomai nuo šildymo sezono trukmės, nustatytos Pagėgių savivaldybės mero potvarkiu.
1.5. Tiekėjo šilumos kaina gali būti perskaičiuojama tik vadovaujantis galiojančia Valstybinės energetikos reguliavimo tarybos patvirtinta šilumos kainų nustatymo metodika.

2. TIEKĖJUI KELIAMI REIKALAVIMAI.

2.Tiekėjas privalo:
             2.1. nenutrūkstamai tiekti perkančiajai organizacijai šilumą, išskyrus Šilumos tiekimo ir vartojimo taisyklėmis nustatytus atvejus ir šioje Sutartyje nurodytus laikotarpius, kada šilumos tiekimas gali būti stabdomas šilumos gamybos ir perdavimo įrenginių remonto arba profilaktinio patikrinimo darbams;
             2.2. palaikyti šilumos šaltinio tiekimo riboje teisės aktais nustatytus šilumnešio parametrus;
  2.3. laikytis aplinkosaugos reikalavimų sutarties vykdymo metu: siekiant sunaudoti mažiau gamtos išteklių mažinti popieriaus sunaudojimą, atsisakyti nebūtino dokumentų kopijavimo ir/ar spausdinimo. Rengiama dokumentacija - perdavimo–priėmimo aktai, pažymos ir pan., perkančiajai organizacijai pateikiami tik elektroniniu formatu, o dokumentacija, kuri turi būti pasirašoma (sutartis, susitarimai (jei tokių būtų), perdavimo–priėmimo aktai, pažymos ir kiti dokumentai) turi būti pasirašomi elektroniniu kvalifikuotu parašu. Esant būtinybei spausdinti ant abiejų lapo pusių ir naudoti perdirbtą popierių, kuris atitinka minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;
2.4. pasirūpinti šilumai gaminti reikalingu kuro kiekiu savo lėšomis;
2.5. pašalinti susidariusias kuro deginimo atliekas savo lėšomis;
2.6. kontroliuoti ir tvarkyti tiekiamos šilumos apskaitą pagal Lietuvos Respublikos teisės aktų reikalavimus;
2.7. užtikrinti, kad perkančioji organizacija būtų žodžiu instruktuota, kaip saugiai naudotis šiluma, ir suteikti išsamią informaciją apie šilumos kiekio matavimo priemonių priežiūrą, rodmenų fiksavimą, jų užraktus, plombas, lipdukus ar kitas Tiekėjo naudojamas apsaugos priemones;
2.8.  informuoti perkančiąją organizaciją visuomenės informavimo priemonėmis ir tiekėjo interneto svetainėje, oficialiu raštu ar kitais būdais apie šilumos kainas ir atsiskaitymo tvarkos pakeitimus Lietuvos Respublikos teisės aktuose nustatyta tvarka ir terminais;
2.9. atlikti planinius šilumos įrenginių remonto darbus ne šildymo sezono metu;
2.10. laikytis darbo saugos reikalavimų, garantuoti saugų darbą, priešgaisrinę ir aplinkos apsaugą perkančiosios organizacijos teritorijoje;
2.11. lokalizuoti šilumos gamybos ir perdavimo įrenginių avariją iki tiekimo – vartojimo ribos bet kuriuo paros metu;
2.12. užtikrinti, kad perkančioji organizacija ne vėliau kaip prieš 10 kalendorinių dienų iki remonto darbų pradžios būtų informuotas raštu ar visuomenės informavimo priemonėmis apie numatomą šilumos tiekimo apribojimą ar nutraukimą dėl būtinų šilumos tiekimo sistemų remonto darbų;
2.13. Perkančiajai organizacijai priimtinu būdu suteikti informaciją apie tiekiamos šilumos kokybę, jų parametrų pasikeitimą;
2.14. užtikrinti, kad perkančiosios organizacijos prašymu būtų atlikta neeilinė atsiskaitomojo šilumos apskaitos prietaiso metrologinė patikra;
2.15. vykdyti kitas Lietuvos Respublikos teisės aktuose numatytas pareigas.
2.16. Tiekėjas Lietuvos Respublikos teisės aktų nustatyta tvarka privalo atlyginti perkančiajai organizacijai dėl jo veikimo ar neveikimo atsiradusią žalą.
      2.17. Papildomi aplinkosauginiai reikalavimai kieto kuro (medžio granulinių) įsigijimui: pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.1. papunkčiu „yra produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame tvarkos aprašo 1 priede (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus tvarkos aprašo 2 priede. Produktų sąraše yra 19. Kuras ir degalai „Įsigyjamas biomasės kuras“.
